बच्चों और युवाओं को विज्ञान की धारा से जोड़ने में विज्ञान संचार लेखन एक बहुत ही महत्वपूर्ण कार्य कर सकता है पर यदि वह लेखन उन तक डिजिटल माध्यम द्वारा पहुँचाया जाए तो इससे अधिक से अधिक युवा जुड़ पाएंगे। आजकल पुस्तिकाओं के पाठक कम हो गए हैं जबकि गूगल पर किसी भी विषय के बारे में जानने वाले लोगों की संख्या बढ़ती जा रही ही। विद्यालयों में पढ़ने वाले बच्चों के प्रोजेक्ट भी डिजिटल रूप में ही दिये और लिए जाते हैं। इसमें पाठ्य-पुस्तकों के अलावा अन्य किसी तरह की विज्ञान संबंधित पत्र पत्रिकाओं की कोई भूमिका तो मुझे कम ही दिखाई देती है।